Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17, 98/19.), članka 87. Zakona o proračunu ("Narodne novine" br. 87/08., 136/12. i 15/15.), članka 10. stavka 1. točke 5. Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave ("Narodne novine" br. 55/09. i 139/10.) te članka 27. Statuta Općine Kloštar Ivanić ("Glasnik Zagrebačke županije" br. 4/18., 9/20.), Općinsko vijeće Općine Kloštar Ivanić na 24. sjednici održana dana 30.06.2020. godine donijelo je

O D L U K U

o dugoročnom kreditnom zaduženju Općine Kloštar Ivanić kod HBOR-a

Članak 1.

Odobrava se dugoročno zaduženje Općine Kloštar Ivanić putem dugoročnog kunskog kredita kod Hrvatske banke za obnovu i razvitak iz Zagreba u iznosu 7.270.000,00 HRK (slovima:sedammilijunadvjestosedamdesettisućakuna) za financiranje kapitalnog projekta Općine Kloštar Ivanić i to:

* + 1. K100605 Projekt rekonstrukcije – energetske obnove sustava javne rasvjete Općine Kloštar Ivanić, koji uključuje rekonstrukciju – energetsku obnovu i stručni nadzor nad rekonstrukcijom – energetskom obnovom sustava javne rasvjete Općine Kloštar Ivanić.

Članak 2.

Dugoročni kunski kredit iz članka 1. ove Odluke odobrava se uz slijedeće uvjete:

|  |  |
| --- | --- |
| Kreditor: | Hrvatska banka za obnovu i razvitak („HBOR“) |
| Projekt: | Projekt rekonstrukcije – energetske obnove sustava javne rasvjete Općine Kloštar Ivanić |
| Iznos i valuta : | 7.270.000,00 HRK s PDV-om |
| Vrsta posla: | Dugoročni kredit - – izravno kreditiranje putem programa kreditiranja putem programa kreditiranja ESIF krediti za javnu rasvjetu, |
| Namjena posla: | rekonstrukcija – energetska obnova sustava javne rasvjete Općine Kloštar Ivanić sa stručnim nadzorom |
| Krajnji rok korištenja kredita: | 31.10.2021. godine |
| Način korištenja: | Kredit će se koristiti temeljem pravovaljane dokumentacije o namjenskom korištenju kredita, po zahtjevu Općine Kloštar Ivanić, nakon odobrenja od strane HBOR-a, zaključenja ugovora između HBOR-a i Općine Kloštar Ivanić, a po ispunjenju svih ugovornih uvjeta i to isplatom u korist Općine Kloštar Ivanić temeljem odgovarajuće dokumentacije. |
| Način vraćanja: | U 114 jednakih uzastopnih mjesečnih rata koje dospijevaju zadnjeg dana u mjesecu |
| Rok otplate: | 10 godina uključujući 6 mjeseci počeka |
| Dospijeće 1. rata: | 31.05.2022. godine; |
| Krajnji rok vraćanja: | 31.10.2031. godine |
| Kamatna stopa: | 0,25 % godišnje, fiksna (V skupina razvijenosti) |
| Zatezna kamatna stopa: | U skladu s važećom Odlukom o kamatnim stopama HBOR-a, promjenjiva |
| Naknada za obradu kredita: | Ne obračunava se |
| Naknada na neiskorišteni iznos kredita: | Ne obračunava se |
| Naknada za rezervaciju sredstava: | Ne obračunava se |
| Naknada za prijevremenu otplatu kredita: | Nema naknade |
| Prijevremena otplata kredita | Sukladno programu kreditiranja |
| Instrumenti osiguranja povrata kredita:  -Mjenice  -Zadužnica | 3 (tri) komad bjanco vlastitih akceptiranih mjenica „bez protesta“, uz mjenično očitovanje  1 (jedna) zadužnica |
| Uvjeti korištenja: | Općina Kloštar Ivanić se obvezuje prije korištenja kredita dostaviti suglasnost Vlade Republike Hrvatske, Ministarstva financija RH za zaduženje kod HBOR-a |
| Ostale odredbe: | Sukladno Odluci HBOR-a i odredbama o općim uvjetima kreditnog poslovanja HBOR-a.  Ostali uvjeti koji nisu regulirani ovom Odlukom regulirati će se Ugovorom o kreditu. |

Članak 3.

Ovlašćuje se Općinski načelnik Općine Kloštar Ivanić za zaključivanje Ugovora o kreditu, sa Hrvatskom bankom za obnovu i razvitak iz Zagreba nakon dobivanja suglasnosti Vlade Republike Hrvatske / Ministarstva financija Republike Hrvatske.

Ovlašćuje se Općinski načelnik Općine Kloštar Ivanić za izdavanje zadužnice i mjenica za Općinu Kloštar Ivanić kao jamstvo osiguranja povrata kredita.

Članak 4.

Ova Odluka stupa na snagu danom donošenja, a objaviti će se u Glasniku Zagrebačke županije.

KLASA: 403-05/20-01/02

URBROJ: 238/14-01-20-4

Kloštar Ivanić, 30.06.2020.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac