Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17, 98/19.), članka 87. Zakona o proračunu ("Narodne novine" br. 87/08., 136/12. i 15/15.), članka 10. stavka 1. točke 5. Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave ("Narodne novine" br. 55/09. i 139/10.) te članka 27. Statuta Općine Kloštar Ivanić ("Glasnik Zagrebačke županije" br. 4/18., 9/20.), Općinsko vijeće Općine Kloštar Ivanić na 24. sjednici održanoj dana 30.06.2020. godine donijelo je

O D L U K U

o dugoročnom kreditnom zaduženju Općine Kloštar Ivanić kod PBZ-a

Članak 1.

Odobrava se dugoročno zaduženje Općine Kloštar Ivanić putem dugoročnog kunskog kredita kod Privredne banke Zagreb d.d., Podružnica Bjelovar u iznosu 3.000.000,00 HRK (slovima:trimilijunakuna) za financiranje kapitalnih projekata Općine Kloštar Ivanić i to:

* + 1. K100601 Izgradnja nogostupa u Ulici kralja Tomislava, Kloštar Ivanić; koji obuhvaća izgradnju i stručni nadzor izgradnje nogostupa u Ulici kralja Tomislava, Kloštar Ivanić;
    2. K100602 Izgradnja javne rasvjete, koji obuhvaća izgradnju javne rasvjete i stručni nadzor izgradnje javne rasvjete.

Članak 2.

Dugoročni kunski kredit iz članka 1. ove Odluke odobrava se uz slijedeće uvjete:

|  |  |
| --- | --- |
| Kreditor: | Privredna banka Zagreb d.d., Podružnica Bjelovar |
| Projekt: | Financiranje kapitalnih projekata Općine Kloštar Ivanić |
| Iznos i valuta : | 3.000.000,00 HRK |
| Vrsta posla: | Dugoročni kredit - kune iz sredstava HBOR-a sukladno programu "Investicije javnog sektora " putem poslovnih banaka |
| Namjena posla: | Izgradnja nogostupa u Ulici kralja Tomislava, Izgradnja javne rasvjete |
| Krajnji rok korištenja kredita: | 31.08.2022. godine |
| Način korištenja: | Kredit će se koristiti temeljem pravovaljane dokumentacije o namjenskom korištenju kredita, po zahtjevu Općine, nakon odobrenja od strane HBOR-a, zaključenja ugovora između HBOR-a i Banke, te Banke i Općine, a po ispunjenju svih ugovornih uvjeta i to isplatom u korist dobavljača temeljem odgovarajuće dokumentacije i / ili isplatom u korist Općine temeljem odgovarajuće dokumentacije na ime refundacije već uloženih sredstava. |
| Način vraćanja: | u 120 uzastopnih mjesečnih rata koje dospijevaju zadnjeg dana u mjesecu, a koje utvrđuje HBOR |
| Dospijeće 1. rata: | 30.09.2022. g. |
| Krajnji rok vraćanja: | 31.08.2032. godine |
| Kamatna stopa redovna: | 1,90 % godišnje, fiksna |
| Kamatna stopa u razdoblju korištenja: | u visini i na način kao redovna |
| Naknada za obradu zahtjeva: | 0,40% jednokratno unaprijed, najmanje 500,00 kn, na iznos odobrenog kredita. Naplaćuje se prije ili istodobno s prvim korištenjem kredita. |
| Naknada za prijevremenu otplatu kredita: | 1,0% od iznosa prijevremeno otplaćene glavnice, najmanje 500,00 kn |
| Instrumenti osiguranja povrata kredita:  -Mjenica  -Zadužnica | 1 (jedna) bjanko vlastita akceptirana mjenica 'bez protesta' Općine Kloštar Ivanić, uz mjenično očitovanje  1 (jedna) zadužnica Općine Kloštar Ivanić |
| Uvjeti korištenja: | Općina Kloštar Ivanić se obvezuje prije potpisa Ugovora o kreditu dostaviti suglasnost Općinskog vijeća za zaduženje kod PBZ d.d.  Općina Kloštar Ivanić se obvezuje prije potpisa Ugovora o kreditu dostaviti suglasnost Ministarstva financija RH za zaduženje kod PBZ d.d. |
| Ostale odredbe: | Sukladno odluci HBOR-a i odredbama o općim uvjetima kreditnog poslovanja HBOR-a.  Ostali uvjeti koji nisu regulirani ovom Odlukom regulirat će se Ugovorom o kreditu. |

Članak 3.

Ovlašćuje se Općinski načelnik Općine Kloštar Ivanić za zaključivanje Ugovora o kreditu, sa Privrednom bankom Zagreb d.d., Podružnicom Bjelovar nakon dobivanja suglasnosti Vlade Republike Hrvatske / Ministarstva financija Republike Hrvatske.

Ovlašćuje se Općinski načelnik Općine Kloštar Ivanić za izdavanje zadužnice i mjenice za Općinu Kloštar Ivanić kao jamstvo osiguranja povrata kredita.

Članak 4.

Ova Odluka stupa na snagu danom donošenja, a objaviti će se u Glasniku Zagrebačke županije.

KLASA: 403-05/20-01/02

URBROJ: 238/14-01-20-5

Kloštar Ivanić, 30.06.2020.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjavac