Na temelju članka 35. Zakona o lokalnoj i područnoj (regionalnoj) samoupravi (“Narodne novine”,broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) i članka 27. Statuta Općine Kloštar Ivanić (“Glasnik Zagrebačke županije”, broj 4/18, 9/20), Općinsko vijeće Općine Kloštar Ivanić na 24. sjednici održanoj dana 30.06.2020. godine donijelo je

**ODLUKU**

**o prihvaćanju i načinu financiranja kapitalnih projekata**

**Izgradnja nogostupa u Ulici kralja Tomislava, Kloštar Ivanić; Izgradnja javne rasvjete i Projekt rekonstrukcije – energetske obnove sustava javne rasvjete Općine Kloštar Ivanić**

I.

Prihvaćaju se kapitalni projekti K100601 Izgradnja nogostupa u Ulici kralja Tomislava, Kloštar Ivanić, koji uključuje izgradnju i stručni nadzor izgradnje nogostupa u Ulici kralja Tomislava, Kloštar Ivanić, kapitalni projekt K100602 Izgradnja javne rasvjete, koji uključuje izgradnju javne rasvjete i stručni nadzor izgradnje javne rasvjete i kapitalni projekt K100605 Projekt rekonstrukcije – energetske obnove sustava javne rasvjete Općine Kloštar Ivanić, koji uključuje rekonstrukciju – energetsku obnovu i stručni nadzor nad rekonstrukcijom – energetskom obnovom sustava javne rasvjete Općine Kloštar Ivanić.

II.

Planirana vrijednost kapitalnih projekata iz točke I. ove Odluke u 2020. godini ukupno iznosi 13.200.000,00 kuna (slovima:trinaestmilijunadvjestotisućakuna).

Općinsko vijeće Općine Kloštar Ivanić utvrđuje potrebna sredstva za njezino financiranje kako slijedi:

|  |  |  |  |
| --- | --- | --- | --- |
| Red.  br. | Naziv i namjena investicije | Planirana vrijednost u 2020. godini | Izvori financiranja |
| 1. | Izgradnja nogostupa u Ulici kralja Tomislava, Kloštar Ivanić | 1.870.000,00 kn  2.810.000,00 kn | - novčani kredit PBZ 2020. godina (otplata kredita u razdoblju od 2021. – 2032.godine)  - sredstva proračuna |
| 2. | Stručni nadzor izgradnje nogostupa u Ulici kralja Tomislava, Kloštar Ivanić | 120.000,00 kn | - sredstva proračuna |
| 3. | Izgradnja javne rasvjete | 1.100.000,00 kn | - novčani kredit PBZ 2020. godina (otplata kredita u razdoblju od 2021. – 2032.godine) |
| 4. | Stručni nadzor izgradnje javne rasvjete | 30.000,00 kn | - novčani kredit PBZ 2020. godina (otplata kredita u razdoblju od 2021. – 2032.godine) |
| 5. | Projekt rekonstrukcije – energetske obnove  sustava javne rasvjete Općine Kloštar Ivanić | 7.060.000,00 kn | - novčani krediti HBOR 2020. godina (otplata kredita u razdoblju od 2021.–2031.godine |
| 6. | Stručni nadzor nad rekonstrukcijom - – energetskom obnovom sustava javne  rasvjete Općine Kloštar Ivanić | 210.000,00 kn | - novčani krediti HBOR 2020. godina (otplata kredita u razdoblju od 2021.–2031.godine |
|  | UKUPNO | 10.270.000,00 kn  2.930.000,00 kn | - novčani krediti od financijskih institucija 2020. godina HBOR i PBZ (otplata kredita u razdoblju od 2021.–2032.godine)  - sredstva proračuna 2020. i 2021. godina |

III.

Za potrebe provođenja kapitalnih projekata, Općinsko vijeće daje suglasnost Općinskom načelniku Općine Kloštar Ivanić:

* za provedbu svih radnji i postupaka vezanih uz provođenje otvorenih postupaka javne nabave, sukladno odredbama Zakona o javnoj nabavi i drugih mjerodavnih postupaka nabave,
* za donošenje odluka o odabiru najpovoljnijeg ponuditelja,
* za sklapanje ugovora o izvođenju radova s odabranim ponuditeljem, nakon provedenih postupaka nabave,
* za sklapanje ugovora o stručnom nadzoru s odabranim ponuditeljem, nakon provedenih postupaka nabave,
* za donošenje drugih akata potrebnih za realizaciju nabave predmetnih radova, roba i usluga.

IV.

Ova Odluka stupa na snagu danom donošenja, a objaviti će se u Glasniku Zagrebačke županije.

KLASA: 406-01/20-01/05

URBROJ: 238/14-01-20-42

Kloštar Ivanić, 30.06.2020.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac